
Бүген Женевада Татарстан Республикасы Президенты Рөстәм Миңнеханов Берләшкән Милләтләр Берләшмәсенең Европа икътисадый комиссиясе башкарма секретаре Ольга Алгаерова белән очрашты.

Рөстәм Миңнеханов хәбәр иткәнчә, Татарстан бүген - Россиянең алдынгы төбәкләренең берсе. "Без инвестицияләргә кызыклы булу, инвестицияләрне җәлеп итү өчен инфраструктура булдыру юнәлешендә актив эшлибез. Шулай ук нефть химиясе, машина төзү комплексына бәйле проктлар күп. Яңа юнәлешләр буенча да проектлар гамәлгә ашырыла - ИТ һәм композитлар. Кече һәм урта бизнесны үстерүгә аеруча игътибар бирелә", - диде ТР Президенты.

Ольга Алгаерова Татарстанның югары дәрәҗәдәге икътисадый мөмкинлекләрен ассызыклады һәм хезмәттәшлекне үстерүгә әзер булуларын билгеләде.
Рөстәм Миңнеханов Берләшкән Милләтләр Берләшмәсенең Европа икътисадый комиссиясе башкарма секретаре Ольга Алгаерова белән очрашты